text: Lærere hoppede i åen
  29 maj 2012 kl. 13.15
  En række lærere fra Vestre Skole hoppede i Grindsted Å ved middagstid. Baggrunden var, at eleverne har indsamlet over 45.000 kr. til ulands-organisationen IBIS.
  IBIS har ikke kendskab til, at andre har overgået resultatet fra Grindsted.
  I første omgang var det en enkelt lærer, som lovede at hoppe i åen. Det skete, da der var indsamlet 20.000 kr. 
  Men efter at eleverne havde opnået det usædvanligt fine resultat, meldte flere lærere sig til en tur i vandet på engen bag Grindsted Sygehus. 
  Eleverne har samlet ind på mange måder. De har produceret ting af genbrugsmaterialer, haft en genbrugsbutik, lavet til salg til familier og arbejdet ude i byen. F.eks. har de slået græsplæner, vasket vinduer og fejet.De har også holdt et sponsorcykelløb, som alene indbragte 12.000 kr.
  